http:///.www.springbokboek.co.za/admin.php Wilbur Smith boeklys
Wilbur Smith is geen onbekende nie. ‘n Boorling van Afrika ken hy die vasteland. Hier volg ‘n lys van Wilbur Smith se boeke wat in Afrikaans vertaal is:
As die donderweer dreun (oorspronklike Engelse titel : The sound of thunder) - boek deur Wilbur Smith
Die diamantsoekers 1971 (oorspronklike Engelse titel : The diamond hunters) - boek deur Wilbur Smith
Die engele ween (oorspronklike Engelse titel : The angels weep) - boek deur Wilbur Smith
Goud wat stom is - boek deur Wilbur Smith
Grynslag van die Kobra, 1979 - boek deur Wilbur Smith
Iets moet sterf (oorspronklike Engelse titel : When the lion feeds) - boek deur Wilbur Smith
Man teen man
Manne onder manne, 1982 (oorspronklike Engelse titel : Men of men) - boek deur Wilbur Smith
‘n Oog vir ‘n oog - boek deur Wilbur Smith
‘n Valk vlieg , 1980(oorspronklike Engelse titel : A falcon flies) - boek deur Wilbur Smith
Selfs satan sou sidder - boek deur Wilbur Smith
Vlug van die Arend (oorspronklike Engelse titel : Eagle in the Sky) - boek deur Wilbur Smith
Wen alles verloor alles (oorspronklike Engelse titel : Hungry as the sea) - boek deur Wilbur Smith
Wolf! Wolf! (oorspronklike Engelse titel : Cry wolf) - boek deur Wilbur Smith
Wolke voor die son, 1979 - boek deur Wilbur Smith
Boek deur Wilbur Smith
(oorspronklike Engelse titel :Cry Wolf)
Ethiopië. 1937. Il Duce, Benito Mussolini, staan gereed om die land binne te val. Hy verwag geen teenkanting nie, want die Ethiopiërs is swak toegerus. Selfs die belaglike graaf Aldo Belli behoort hierdie veldslag met lof te hanteer. Maar daar word nie met drie onverskrokke mense rekening gehou nie - Gareth Swales — swendelaar en ‘n man wat vinnig ‘n situasie kan opsom as daar geld op die spel is.
Jake Barton — al waaroor hy bekommerd is, is dat sy vier ,,dames” - vier pantsermotors — ordentlik behandel word.
Vicky Camberwell — joernalis, wat Italië se gruweldade aan die wêreld uitbasuin.
En tussen al die swaarkry en lyding, vind die galante Gareth en die nimlike
Jake nog tyd om om Vicky se hand te wedywer.
Wel alles, verloor alles”
(oorspronklike Engelse titel : Hungry as the sea.
Vertaling in Afrikaans deur Johan Strydom)
MEIDAG! MEIDAG! MEIDAG!
‘Dis die olietenkskip, Golden Dawn. Ons het ons skroef en enjin verloor en ons dryf buite beheer”
Te hel met die reël wat stilte vereis. Peter, sy seun, sy enigste kind is aan boord die Golden Dawn wat nou ‘n rampskip is. In drie lange tree is Nicholas Berg by die sender en hy gryp die mikrofoon. Duncan Alexander is die man wat dit alles veroorsaak het, wat alles van hom weggeneem het — sy vrou, sy aansien, sy rykdom en nou sy enigste kind. En selfs hier in die aangesig van die dood tart Duncan Alexander nog vir Nicholas Berg.
“Ek het tog gewen,” sê Duncan, en ek gaan weer wen.” Die sterwende tenkskip giet dik, klewerige ru-olie uit op die see en dan gooi Duncan die brandende fakkel daarin... . eers stotter die ru-olie en dan raak dit aan die brand. Die tenkskip is nou onsigbaar in die kokende rookkolorn.
Duncan Alexander staan by die reling bokant die dreunende brandoffer van die dek en hy lag vir Nicholas Berg. Hy staan met sy arms uitgestrek en hy koggel . . . en hy brand.
(oorspronklike Engelse titel : Men of men. Vertaling deur Ludwig Visser wat ook vir vele vertalings va Konsalik se boeke in Afrikaans verantwoordelik was)
Cecil Rhodes, Leander Starr Jameson, Zouga Ballantyne . Engelse wat gedurende die bewind van koningin Victoria hul vaderland verlaat en die onbekende in gereis het om nuwe wêrelde in besitte neem vir die Britse Ryk. Hulle was die pioniers, die room onder die manne wat Afrika oopgestel het vir die beskawing.
Sommige van hulle het van die Kaap noordwaarts gereis op soek na goud en grond; ander het gegaan om glorie en mag te verwerf. Vir ander was dit die navolging van ‘n droom.
Zouga Ballantyne se droom oor die noorderland het begin te midde van die gevaar en uitmergelende geswoeg op die diamantdelwerye van Kimberley... en dit het geëindig op die ryk, uitgestrekte graslande van Matabeleland. Maar in die verwesenliking van daardie droom moes ‘n koning sterf en ‘n volk van trotse krygers verpletter word.
In Manne onder manne kom Wilbur Smith se Iiefde en begrip vir Suider Afrika en sy geskiedenis weer eens na you in ‘n meesleurende verhaal vol aksie en avontuur.
Die engele ween
boek vanuit Engels in Afrikaans vertaal
(oorspronklike Engelse titel : The angels weep)
Groot visioene van ‘n Britse wêreldryk, die sug na grondbesit en die verborge mineralerykdom onder daardie grond, en na mag oor ‘n trotse en oorlogsugtige volk, lei tot die stigting van ‘n nuwe Britse gebied, Rhodesië. Tydens koningin Victoria se Iaaste jare dring manne sonder weerga die ongerepte binneland van Afrika binne — onder hulle Ralph Ballantyne: man met ‘n roeping en man met ‘n ambisie wat hom tegelykertyd die grootste dienaar en verraaier van die aartsimperialis Cecil John Rhodes maak.
Die verhaal, vertel soos net Wilbur Smith dit kan doen, snel deur die afsluitende jare van die negentiende eeu tot die moorddadige einde van die onafhanklikheidstryd in Rhodeslë - nou Zimbabwe - wanneer die bloedige konfrontasie tussen twee families, ‘n spieël van die stryd tussen twee nasies, tot ‘n einde kom en die kring voltooi.
Die engele ween sluit die sage van die Ballantynes af en is gelaai met aksie, avontuur en romanse verhaal uit die pen van’n meesterstorieverteller.
‘n Valk vlieg
(oorspronklike Engelse titel : A falcon flies.
Vertaling deur Ludwig Visser wat ook vir vele vertalings van Konsalik se boeke in Afrikaans verantwoordelik was)
Afrika, 1860: ‘n wilde, wrede vasteland in ‘n onstuimige tydvak. ‘n Onherbergsame Iandstreek, met aggressiewe, barbaarse bewoners . en gewetenlose, gierige handelaars in alles wat waarde het: goud, ivoor — en mense.
Dis na hierdie vasteland dat dokter Robyn Ballantyne en haar broer, Zouga, kom om hul vader, die legendariese sendeling en ontdekkingsreisiger, te probeer opspoor. Dis hier waar hul weë kruis met die van die berugte slawehandelaar Mungo St. John, en met die van die Britse vlootkaptein Clinton Codrington, vreeslose teenstander van die slawehandel.
Hier, op die donker vasteland van Afrika, leer Robyn haat en liefhê. Hier, in die ongetemde binneland, ontdek Zouga die geheim van die misterieuse klipvalke van Monomotapa, waaroor die profesie sê: “Die wit arend het afgeduik op die klipvalke en hulle teen die grond geslinger. Daar sal geen vrede wees in die koninkryk van die Monomotapa’s voordat hulle terugkeer
‘n Valk vlieg is nog ‘n weergalose verhaal deur die meester-storieverteller Wilbur Smith - vol aksie en avontuur, vol van die drama van Afrika, met ‘n spanningslyn wat tot aan die einde volgehou word.
Die Diamantsoekers .
(oorspronklike Engelse titel :The diamond hunters. In Afrikaans vertaal deur Theuns Kotzé
"Sy nestel haar teen sy bors aan, haar oë is gesluit, haar lippe lokkend-warm teen syne, souterig van die seewater...
Tracey, blond en beeldskoon, dra ´n liefde uit haar kleintyd met haar saam; Ruby, ten volle bewus van haar ligaamlike volmaaktheid, nydig, plesierjagter. Benedict se haat vir sy pleegbroer is vel en skroeiend; en Ouman gee hom die wapen waarmee hy Johnny kan vernietig...
Brandende sandstorms in die Suid-Afrikaanse woestyne, diamante, die ysige water van die Suid-Atlantiese Oseaan, Londen, Kaapstad - diamante... teen dié agtergronde volg intrige op intrige in Wilbur Smith se aksiebelaaide verhaal -
As die donderweer dreun
oorspronlike Engelse titel : The sound of thunder
Sean Courtney, die hardkoppige passievolle, forsgeboude held van Where the Lion Feeds keer as ‘n ryk man uit die bosse terug — net om sy waens, sy goud en die vrou wat hy liefhet, te verloor.
Al wat daar vir hom voorlê, is oorlog.
Dis ‘n verhaal van veldslae, handgemeen raak en bloedvergieting.
AS DIE DONDERWEER DREUN is ‘n saga van geweld teen die agtergrond van die Anglo-Boere-oorlog. Wanneer die stryd verby is, soek Sean na rus en sielevrede. Maar familie-haat en jaloesie skep groter en bitterder konflik as die wat op die vlaktes beslis is...
Lees ook boeke an die Anglo Boereoorlog deur Mikro
Lees ook boeke an die Anglo Boereoorlog deur F.A. Venter
oorspronlike Engelse titel :
Jock Danby se gesig swel op, dit verkleur in ’n afgryslike rooi. Sy nekhare voel dik soos toue.
“Jou vieslike aasvoël,” wurg die woorde by sy keel uit en die volgende oomblik skiet sy vuis voor hom uit soos ’n klip wat gegooi word. Zouga is net te laat en die hou tref hom sodat hy agteroorsteier en oor die sorteertafel val. Jock Danby duik op hom af en gryp na sy keel, maar Zouga trek sy knieë op, gereed soos die nek van ’n adder en hy skop die man vol teen die bors. Die wind fluit uit Danby se longe en teen die muur van die huis sak hy op sy knieë neer. Die volgende oomblik is Zouga by hom en sy vuis tref Danby bokant sy oor en hy spin soos ’n tol verder teen die muur af. Toe Zouga sy vuis weer lig, vries hy meteens – Jock Danby skud en huil soos ’n kind, die trane loop vryelik oor sy wange af. Zouga laat sak sy vuis slap langs sy sy.
’n Doodse stilte hang meteens oor die delwerye en ’n skeur, diep en donker, kraak wonderbaarlik oop. Die geel modder beef soos jellie en oral verskyn diep krake en die hele ryvlak is besig om te verbrokkel. Een na die ander huiwer die karre nog ’n oomblik op die verkrummelende wal en hel dan oor en val krakend in die afgronde af. Die ryvlak lig ietwat op en dit voel vir Ralph of hy teen ’n steilte ophardloop. Die drywer langs hom verloor sy ewewig en slaan neer, hy klou met sy arms teen die grond asof hy die aarde teenaan hom wil vasdruk. Agter hulle grom en skud die aarde asof uit tierende woede. Reg voor hulle gaap die grond meteens en Ralph besef skielik dat hulle laaste geleentheid om lewendig hier uit te kom is om oor die gaping te probeer spring.
Selfs satan sou sidder
oorspronlike Engelse titel: Shout at the devil
Rosa se histerie het oorgeskakel in koue afgryse. Sy begin soebat, huilend smekend.
Hulle het haar pa, haar verlamde, beseerde pa, sê slap onderlyf met houtsparre gestut en vasgebind sodat hy daarop leun asof dit krukke is. Nou word die lus van die tou om sy kop gedruk terwyl sy kop aan sy hare agteroor gebuig word, sy sagte keel onbeskerm na die boomtoppe.
Sy sien hoe vier mans die ander punt van die tou beetpak en begin stap, stap deur die verrotte blare totdat die slap bondel oplig en ritmies in die wind begin swaai.
Sy knyp haar oë toe, maar haar hande is vasgebind en sy kan nie haar ore toedruk teen die gesmoorde sterwensgeluide wat haar pa maak nie.
Dit is SELFS SATAN SOU SIDDER, WILBUR SMITH se treffer, SHOUT AT THE DEVIL, in Afrikaans!
‘n Opsomming van Wilbur Smith se Engelse boeke
1964 - When the Lion Feeds (1860’s-1890’s) Courtney series
1965 - The Dark of the Sun (1960’s)
1966 - The Sound of Thunder (1899–1906) Courtney series
1968- Shout at the Devil (1913)
1970 - Gold Mine (1960’s)
1971 - The Diamond Hunters (late 1960’s)
1972 - The Sunbird (modern times)
1974 - Eagle in the Sky (modern times)
1975 - The Eye of the Tiger (modern times)
1976 - Cry Wolf (immediately before World War II)
1977 - A Sparrow Falls (1918–1925) Courtney series
1978 - Hungry as the Sea (modern times)
1979 Wild Justice (UK); The Delta Decision (US) (modern times)
1980 - A Falcon Flies (1860’s) - Ballantyne series
1981 - Men of Men (1870’s-1890’s) - Ballantyne series
1982 - The Angels Weep (1st part 1890’s, 2nd part 1977) - Ballantyne series
1984 - The Leopard Hunts in Darkness (1980’s) - Ballantyne series
1985 - The Burning Shore (1917–1920) - Courtney series
1986 - Power of the Sword (1931–1948) - Courtney series
1987 - Rage (1950’s and 1960’s) - Courtney series
1989 - A Time to Die (1987) - Courtney series
1990 - Golden Fox (1969–1979) - Courtney series
1991 - Elephant Song (modern times)
1993 - River God (Ancient Egypt) - Egyptian series
1995 - The Seventh Scroll (modern times) - Egyptian series
1997 - Birds of Prey (1660’s) - Courtney series
1999 - Monsoon (1690’s) - Courtney series
2001 - Warlock (Ancient Egypt) Egyptian series
2003 - Blue Horizon (1730’s) - Courtney series
2005 - The Triumph of the Sun (1880’s) - Courtney & Ballantyne series
2007 - The Quest (Ancient Egypt) - Egyptian series
2009 - Assegai (1906–1918) - Courtney series
2011 - Those in Peril (modern times)
Lees nog boeke van Afrika-avonture:
Sahara avontuur reeks